section_heading: Izbor
paragraph_text: Budimir se u studenome 2011. natjecao za predsjednika Glavnog stana HSP-a BiH, međutim, pobijedio je njegov protukandidat Žarko Pavlović, a Zvonko Jurišić ponovno je izabran za predsjednika stranke. Budimir je nezadovoljan napustio skup, a Jurišić je tvrdio kako unatoč tome nema raskola u stranci.Jurišić jednoglasno izabran za predsjednika HSP-a BiH, Budimir napustio Sabor. Hrvatska riječ, 27. studenog 2011. Preuzeto 6. studenog 2013. Međutim, u listopadu 2012. HSP BiH se ipak podijelio u frakcije, a nezadovoljstvo je nastalo Budimirovim porazom u izboru za predsjednika Glavnog stana HSP-a BiH te je pozvao Jurišića da odstupi s mjesta predsjednika stranke. Jurišić je Budimirov zahtjev odbacio tvrdnjom da "Budimir nikad ne će bit predsjednik HSP-a BiH jer nije dao ništa za stranku", te dodao da će najvjerojatnije osnovati svoju vlastitu stranku.Živko Budimir nikada neće biti predsjednik HSP-a BiH. Večernji list, 16. listopada 2012. Preuzeto 6. studenog 2013.